PATVIRTINTA

Švenčionių Juliaus Siniaus meno

mokyklos direktoriaus 2024 m.

rugpjūčio 30 d. įsakymu Nr. V-37

**ŠVENČIONIŲ JULIAUS SINIAUS MENO MOKYKLOS KORUPCIJOS PREVENCIJOS 2024–2026 METŲ PROGRAMA**

**I SKYRIUS**

**BENDROSIOS NUOSTATOS**

1. Švenčionių Juliaus Siniaus meno mokyklos (toliau – Meno mokykla) korupcijos prevencijos 2024–2026 metų programa (toliau – programa) skirta korupcijos prevencijos užtikrinimui, siekiant įgyvendinti esminius pokyčius mažinant korupciją, nuosekliai formuoti Meno mokykloje korupcijai atsparią aplinką.

2.Programa parengta vadovaujantis Lietuvos Respublikos korupcijos prevencijos įstatymu, 2022–2033 metų nacionalinės darbotvarkės korupcijos prevencijos klausimais, patvirtintos Lietuvos Respublikos Seimo 2022 m. birželio 28 d. nutarimu Nr. XIV-1178 „Dėl 2022–2033 metų nacionalinės darbotvarkės korupcijos prevencijos klausimais patvirtinimo“, kitais teisės aktais reglamentuojančiais korupcijos prevencijos veiklą.

3.Programos paskirtis – užtikrinti korupcijos prevencijos ir antikorupcinio švietimo, informuotumo antikorupcijos temomis sistemą, šalinti prielaidas korupcijai atsirasti ir plisti Meno mokykloje 2024–2026 metais.

4.Programa reglamentuoja Meno mokyklos korupcijos prevencijos tikslus, uždavinius, priemones ir bendruomenės dalyvavimą, įgyvendinant šias priemones.

5.Programoje vartojamos sąvokos atitinka Lietuvos Respublikos korupcijos prevencijos įstatyme ir kituose teises aktuose apibrėžtas sąvokas.

**II SKYRIUS**

**MENO MOKYKLOS SITUACIJOS ANALIZĖ ANTIKORUPCINIU POŽIŪRIU**

6.Meno mokykla – Švenčionių rajono savivaldybės biudžetinė įstaiga, savo veiklą grindžia įgyvendindama Lietuvos valstybės švietimo strategijos nuostatas, vadovaudamasi Lietuvos Respublikos švietimo įstatymu, Lietuvos Respublikos biudžetinių įstaigų įstatymu ir kitais įstatymais, Lietuvos Respublikos švietimo ir mokslo ministro įsakymais, Švenčionių rajono savivaldybės tarybos sprendimais, Švenčionių rajono savivaldybės mero potvarkiais, administracijos direktoriaus įsakymais ir kitais teisės aktais.

7.Meno mokykloje veikia antikorupcinius teisės aktus atitinkanti korupcijos prevencijos sistema – vykdomi teisės aktų reikalavimai, vyksta antikorupcinis švietimas ir informavimas.

8.Nuolat tvarkomi ir atnaujinami Meno mokyklos interneto svetainės skyriaus „Korupcijos prevencija“ poskyriai.

9.Meno mokyklos interneto svetainės skyriuje „Korupcijos prevencija“ skelbiama informacija kur galima pranešti apie korupcijos atvejus. Pranešimų apie korupcijos atvejus 2021, 2022, 2023 metais Meno mokykla negavo.

10.Meno mokykloje paskirtas atsakingas asmuo, kuriam pavesta atlikti Lietuvos Respublikos korupcijos prevencijos įstatymo įgyvendinimo funkciją.

11.Meno mokyklos interneto svetainėje skelbiamos biudžeto vykdymo ketvirtinės ir metinės ataskaitos, finansinių ataskaitų rinkiniai, informacija apie darbuotojų vidutinį mėnesinį darbo užmokestį.

12.Meno mokyklos darbo taryba informuota darbo tarybos posėdžiuose apie metinį biudžetą, surinktas biudžetines įstaigos pajamas ir jų panaudojimą. Darbuotojai apie metinį biudžetą, surinktas biudžetines įstaigos pajamas ir jų panaudojimą informuoti darbuotojų susirinkimuose.

13.Meno mokyklos direktoriaus veiklos ataskaitos kasmet pateiktos Švenčionių rajono savivaldybės tarybai.

14.Atsižvelgiant į Meno mokyklos veiklos situacijos analizės duomenis antikorupciniu požiūriu, būtina numatyti ir įgyvendinti naujas antikorupcines priemones sudarant 2024–2026 metų programą.

**III SKYRIUS**

**PROGRAMOS TIKSLAS IR UŽDAVINIAI**

15.Programos tikslas – užtikrinti skaidrią ir veiksmingą veiklą Meno mokykloje formuojant bendruomenės narių pilietinę antikorupcinę poziciją, didinant teisinį sąmoningumą.

Uždaviniai:

* + siekti, kad visų sprendimų priėmimo procesai būtų skaidrūs, atviri ir prieinami Meno mokyklos bendruomenei;
  + užtikrinti veiksmingą ir kryptingą antikorupcinio švietimo priemonių įgyvendinimą.

**IV SKYRIUS**

**KORUPCIJOS PREVENCIJOS PRIEMONĖS**

16.Korupcijos prevencijos priemonės:

* + personalo mokymas ir informavimas;
  + prašymo dėl informacijos apie asmenį, siekiantį eiti arba einantį direktoriaus pareigas Meno mokykloje pateikimas Lietuvos Respublikos specialiųjų tyrimų tarnybai;
  + dirbančių asmenų privačių ir viešųjų interesų derinimo užtikrinimas Meno mokykloje, įgyvendinat Lietuvos Respublikos viešųjų ir privačių interesų derinimo valstybinėje tarnyboje įstatymą;
  + Meno mokyklos bendruomenės įtraukimas į Meno mokyklos korupcijos prevencijos programos įgyvendinimą. Skatinti bendruomenę pranešti apie korupcinius teisės pažeidimus ar mėginimą juos daryti Meno mokyklos aplinkoje, sudaryti sąlygas apie tai pranešti telefonu ar interneto ryšiu;
  + įstatymų nustatytos kitos korupcijos prevencijos priemonės.

**V SKYRIUS**

**PROGRAMOS TIKSLŲ IR UŽDAVINIŲ VERTINIMO KRITERIJAI**

17.Programos rezultatyvumas (pasiekti tikslai ir uždaviniai) vertinamas kiekybės ir kokybės rodikliais:

* + didėjančiu nepakantumu korupcijai;
  + įvykdytų ir neįvykdytų programos priemonių skaičiumi;
  + programos priemonių įgyvendinimu nustatytais terminais;
  + anoniminių ir oficialių pranešimų apie galimus korupcinio pobūdžio veiksmus skaičiumi ir pranešimų, kuriuos ištyrus pasitvirtino korupcinio pobūdžio veikos, skaičiumi;
  + antikorupciniuose renginiuose dalyvavusių asmenų skaičiumi.

**VI SKYRIUS**

**KORUPCIJOS ATVEJŲ TYRIMAS**

18.Apie korupcinio pobūdžio nusikalstamas veikas darbuotojai praneša Meno mokyklos direktoriui arba asmeniui, atsakingam už korupcijos prevenciją ir kontrolę.

19.Gautus skundus, prašymus, pareiškimus dėl korupcijos Meno mokykloje analizuoja, tiria, vertina, rengia siūlymus direktorius arba asmuo, atsakingas už korupcijos prevenciją ir kontrolę.

**VII SKYRIUS**

**KORUPCIJOS PREVENCIJOS PROGRAMOS ĮGYVENDINIMAS**

20.Programai įgyvendinti sudaromas programos įgyvendinimo priemonių planas, kuris nustato korupcijos prevencijos priemones, vykdytojus, vykdymo terminus, laukiamus rezultatus, įgyvendinimo vertinimo kriterijus ir finansavimą (priedas Nr. 1).

21.Programos priemonių vykdytojai yra Meno mokyklos darbuotojai, dirbantys pagal darbo sutartis, kiti programos įgyvendinimo priemonių plane nurodyti asmenys.

22.Kiekvienų metų pirmą ketvirtį Meno mokykloje darbuotojų susirinkime teikiama Širvintų meno mokyklos korupcijos prevencijos priemonių įgyvendinimo už einamuosius metus ataskaita.

**VI SKYRIUS**

**BAIGIAMOSIOS NUOSTATOS**

23.Programa, priemonių planas jai įgyvendinti bei programos įgyvendinimo ataskaita viešai paskelbiama Meno mokyklos interneto svetainės puslapio <https://www.meno-mokykla.svencionys.lm.lt/> skiltyje „Korupcijos prevencija“.

24.Atsižvelgiant į antikorupcinių teisės aktų pakeitimus, kompetentingų institucijų ir asmenų išvadas ir rekomendacijas, sociologinių tyrimų rezultatus, kitą reikšmingą informaciją, programa gali būti keičiama, papildoma.

25.Už programos ir programos priemonių įgyvendinimą paskirti atsakingi asmenys, nesilaikantys šioje programoje nustatytų reikalavimų, atsako Lietuvos Respublikos įstatymų nustatyta tvarka.